ས་ཞིང་འགན་གཙང་སྨྲ་རྗེས་སྔར་བཞིན་གཡག་ཉོས་ཏེ་བརྟེན་པ་དང་གཡག་བཞི་ལྔ་ལས་མེད་ཀྱང་དེ་དག་ལ་སྙིང་ནོར་ལྟར་གཅེས་སྤྲས་བྱེད་པར་མ་ཟད།ད་དུང་སྒོ་ཕྱུགས་གཞན་དག་མང་པོ་ཡོད་པ་དེ་དག་ལའང་ཧ་ཅང་གཅེས་པོ་ཡོད་པས་རྒྱུན་དུ་ནང་མི་གཞན་གྱིས་གཡོག་བྱེད་དང་གཟན་རྩྭ་བྱིན་ན་བློ་མེ་བདེ་བར་ཁོང་རང་ངོ་མས་གཡོག་བྱེད་བྱེད་པ་དང་།མེ་ཤིང་སྒྲུག་རྒྱུ་དང་།ས་ལུད་སྐྱེལ་ལེན།དེ་བཞིན་འགྲུལ་བཞུད་སོགས་ལ་ཁལ་ཕྱུགས་ཐོ་རངས་ཐོན་དགོས་ཚེ་ཕྱི་འགྲོ་བྱེད་མཁན་བུ་གཞོན་ནུ་ཐག་ལོངས་ཡོད་ཀྱང་ཁོང་གིས་སྔ་ལངས་བརྒྱབ་སྟེ་ཐོ་རྩྭ་སྟེར་བ་དང་སྒ་ཆས་བསྟད་གྲུབ་རྗེས་གཞི་ནས་གཞོན་པ་སྐད་གཏོང་གི་ཡོད་ལ།གཟུགས་གཞི་ནད་མནར་གྱིས་ཕྱི་ལ་ངལ་རྩོལ་དུ་འགྲོ་མ་ཐུབ་པའི་རིང་ལའང་སྔར་བཞིན་ཕྱུགས་རིགས་གཞན་དག་གི་རྩྭ་སྟེར་དང་རེའུ་ལུ་གུའི་གཡོག་བྱེད་རྒྱུན་འཁྱོངས་གནང་བར་མ་ཟད།ཐ་ན་ང་ཚོ་བཞག་སྟེ་མ་ཕེབས་གོང་གི་ཁ་ས་དེར་ཡང་ད་དུང་དུད་འགྲོའི་རྩྭ་འཇུག་གནང་སོང་ཞེས་ཨ་མས་ཟེར་གྱི་འདུག